VENDIM
Nr. 270, datë 9.7.2021

PËR NJË NDRYSHIM NË VENDIMIN E KOMISIONIT KOMBËTAR RREGULLATOR NR. 39, DATË 1.6.2018, “PËR LICENCIMIN E SHA UJËSJELLËS-KANALIZIME KONISPOL”, TË NDRYSHUAR ME VENDIMIN NR. 100, DATË 25.8.2020

Në mbështetje të nenit 13, 14, 16 dhe 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102), të VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” (VKM-janr. 958), si dhe të vendimit të Komisionit Kombëtar Rregullator nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, e ndryshuar (rregullore e licencimit), 

Komisioni Kombëtar Rregullator,

në mbledhjen e datës 9.7.2021, pasi shqyrtoi çështjen me objekt: “Mbi miratimin e vendimit ‘Për një ndryshim në vendimin e Komisionit Kombëtar Rregullator nr. 39, datë 1.6.2018, ‘Për Licencimin e sh.a. Ujësjellës-Kanalizime Konispol’, të ndryshuar me vendimin nr. 100, datë 28.8.2020’”.

VËREN SE:

1. Shoqëria Ujësjellës-Kanalizime Konispol (UK Konispol), me shkresën nr. 62 prot., datë 7.6.2021, me lëndë “Njoftim në lidhje me ndryshimin e drejtuesit teknik të sh.a. Ujësjellës-Kanalizime Konispol” ka paraqitur pranë ERRU-së kërkesën për rinovim të licencës për efekt të ndryshimit të drejtuesit teknik të shoqëruar me dokumentacionin, sipas përcaktimeve të parashikuara në VKM-në nr. 958 dhe Rregulloren e licencimit.
2. Komisioni Kombëtar Rregullator (KKRR) e gjeti paraqitjen e kërkesës së UK Konispol për rinovim licence, për efekt të ndryshimit të drejtuesit teknik, në konformitet me kriteret dhe procedurën e parashikuar në VKM-në nr. 958 dhe rregulloren e licencimit.
3. KKRR-ja ka licencuar shoqërinë UK Konispol me vendimin nr. 39, datë 1.6.2018, “Për licencimin e sh.a. Ujësjellës-Kanalizime Konispol”, me një afat 4-vjeçar, ku shoqëria autorizohet të ofrojë shërbimin e grumbullimit dhe shpërndarjes së ujit për konsum publik, si dhe largimit të ujërave të ndotura.
4. Drejtuesi teknik i shoqërisë UK Konispol sh.a., z. Mikelo Taka, ka mbaruar studimet e larta Master profesional në operacione industriale dhe navale, në vitin 2018.
[bookmark: _GoBack]5. ERRU-ja, në vlerësimin e kërkesës për ndryshimin e licencës për efekt të ndryshimit të drejtuesit teknik, ka marrë në konsideratë përmbushjen nga ana e UK Konispol sh.a. të kërkesave të ligjit nr. 8102, të VKM-së nr. 958 dhe të rregullores së licencimit, në mënyrë të veçantë sa i takon garantimit që i licencuari të veprojë në përputhje me kushtet e licencës së tij dhe të mbrojë interesat e konsumatorëve, në lidhje me cilësinë, eficiencën, vazhdueshmërinë dhe garancinë e shërbimit.
Për gjithë sa më sipër, Komisioni Kombëtar Rregullator, pasi arriti në përfundimin se aplikimi i UK Konispol është i bazuar ligjërisht dhe plotëson kërkesat ligjore të parashikuara në kuadrin rregullator në fuqi,


VENDOSI:

1. Në pikën 1, të vendimit të KKRR-së nr. 39, datë 1.6.2018, “Për licencimin e sh.a. Ujësjellës-Kanalizime Konispol”, të ndryshuar me vendimin nr. 100, datë 25.8.2020, bëhet ndryshimi si më poshtë: 
“Drejtues teknik: Mikelo Taka.”.
Ky vendim hyn në fuqi menjëherë.
Ky vendim publikohet në Fletoren Zyrtare.

ZËVENDËSKRYETAR
Fatime Imeraj 

